มีอาการไอ มีเสมหะ และมีอาการเจ็บตรงกลางด้านล่างบริเวณราวนมแต่ไม่มีไข ไม่มีอาการเจ็บปวดบริเวณอื่นๆ ไม่มีน้ำหมูก ไม่มีอาการภูมิแพ้ หายใจปกติ หรือไม่มีอาการอื่นแทรกซ้อน นอกจากข้อความข้างต้นมันคืออาการของอะไรบ้างคะ ต้องรักษาอย่างไรบ้างคะ
สวัสดีค่ะ อาการไอ มีเสมหะ เจ็บตรงราวนมดังกล่าวมานั้น อาจจะเกิดจาก หลอดลมอักเสบหรือปอดติดเชื้อ แต่มักจะมีไข้สูงร่วมด้วย หรืออาจเป็นแค่การติดเชื้อที่ทางเดินหายใจส่วนบนเช่นที่คอหอย ต่อมทอนซิล หรือกล่องเสียง ซึ่งอาจทำให้มีอาการไอ ถ้าไอมากอาจทำให้เจ็บตรงราวนมได้เช่นกัน สาเหตุอื่นๆเช่น ไอจากการระคายเคืองในทางเดินหายใจเช่นการสูดดมควันบุหรี่ ฝุ่นควันมากๆ หรือภูมิแพ้จมูก อาจมีคัดจมูกร่วมด้วยมาก เป็นต้นเบื้องต้นสามารถกินยาแก้ไอและละลายเสมหะได้ ดื่มน้ำมากๆ หลีกเลี่ยงการไปที่ชุมชน งดสูบบุหรี่ ถ้าเป็นหวัดธรรมดา อาการควรดีขึ้นได้เองภายในประมาณ 3-5 วันควรไปพบแพทย์หากไอมากขึ้นเรื่อยๆ มีไอหรือเสมหะปนเลือด ไข้สูง หอบเหนื่อย เจ็บแน่นหน้าอก